Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 152/14., 7/17. i 68/18., 98/19., 64/20, 151/22 i 156/23 u daljnjem tekstu: Zakon) i članka 6. Pravilnika o postupku zapošljavanja te procjeni i vrednovanju kandidata za zapošljavanje u Gimnaziji Ivana Zakmardija Dijankovečkoga Križevci, ravnatelj Gimnazije Ivana Zakmardija Dijankovečkoga Križevci objavljuje,

 **NATJEČAJ
 za prijem zaposlenika u radni odnos**

**Nastavnik/ca iz predmeta Njemački jezik** –**1 izvršitelj na nepuno radno vrijeme, 12 sati nastave tjedno, odnosno 22 sata ukupno tjedno radno vrijeme, na određeno vrijeme zbog privremene zamjene nenazočnog radnika, mjesto rada: Križevci**

**Uvjeti**: opći i posebni uvjeti za zasnivanje radnog odnosa, sukladno općim propisima o radu i posebni uvjeti propisani člankom 105. uvodno citiranog Zakona te odredbama Pravilnika o stručnoj spremi i pedagoško–psihološkom obrazovanju nastavnika u srednjem školstvu („Narodne novine“ broj: 1/96 i 80/99).

**Prilozi odnosno isprave koje su kandidati dužni priložiti (elektronički zapis ili presliku):**

* vlastoručno potpisanu prijavu na natječaj
* životopis,
* dokaz o odgovarajućoj vrsti obrazovanja
* dokaz o državljanstvu,
* uvjerenje nadležnog suda da nije pod istragom i da se protiv njega ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, izdano za vrijeme trajanja natječaja
* potvrdu Hrvatskog zavoda za mirovinsko osiguranje o podacima evidentiranim u matičnoj evidenciji Hrvatskog zavoda za mirovinsko osiguranje elektronički zapis o radno pravnom statusu
* u tekstu prijave na natječaj kandidati su dužni navesti adresu odnosno e-mail adresu na koju će biti dostavljena obavijest o datumu i vremenu procjene odnosno testiranja

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Izabrani kandidat obvezan je školi dostaviti izvornike isparava prije zaključivanja ugovora o radu.

Na natječaj se mogu javiti muške i ženske osobe u skladu sa Zakonom o ravnopravnosti spolova (NN 82/08. i 69/17.).

Kandidati/kinje koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21,156/23), članku 4//8. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj  84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.
Kandidati/kinje koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj  121/17, 98/19, 84/21,156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:
[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)
Kandidati/kinje koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.
Poveznica  na  internetsku   stranicu   Ministarstva   hrvatskih   branitelja  s  popisom  dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji su pravodobno dostavili vlastoručno potpisanu i potpunu prijavu sa svim prilozima odnosno ispravama i ispunjava uvjete natječaja dužni su pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje objavljenom na mrežnoj stranici školske ustanove: http://gimnazija-izdijankoveckoga-kc.skole.hr/bitni\_dokumenti

U slučaju da kandidat ne pristupi testiranju smatrat će se da je odustao od prijave.

Podnošenjem prijave na natječaj kandidat daje privolu Gimnaziji Ivana Zakmardija Dijankovečkoga Križevci, kao voditelju zbirke osobnih podataka, za prikupljanje, obradu i korištenje osobnih podataka navedenih u prijavi za natječaj te dokumentaciji dostavljenoj kao prilog prijavi, a u svrhu provođenja natječajnog postupka i odabira kandidata u skladu s odredbama Uredbe (EU) 2016/679 i Zakona o provedbi Opće uredbe o zaštiti podataka (Narodne novine broj: 42/18).

Rok za podnošenje prijave na natječaj je 8 dana od dana objave natječaja.
Prijave na natječaj dostavljaju se poštom na adresu: Gimnazija Ivana Zakmardija Dijankovečkoga Križevci, Milislava Demerca 8, 48260 Križevci s naznakom „za natječaj – nastavnik/ca iz predmeta Njemački jezik“.

Nepotpune prijave odnosno prijave koje ne sadrže sve tražene dokumente kao i prijave koje pristignu izvan roka neće se razmatrati te se osobe koje podnesu takve prijave ne smatraju kandidatima prijavljenim na natječaj.

Obavijest o ishodu natječajnog postupka, objavit će se na mrežnoj stranici Škole. Navedenom objavom rezultata natječaja smatrat će se da su svi kandidati obaviješteni te im se pojedinačne obavijesti neće dostavljati.

Natječaj je objavljen 30. rujna 2025. godine na mrežnim stranicama i oglasnoj ploči Hrvatskog zavoda za zapošljavanje – Ispostava Križevci te na mrežnim stranicama i oglasnoj ploči školske ustanove.

KLASA:112-02/25-01/3

URBROJ:2137-54-25-1

U Križevcima, 29. 09. 2025. Ravnatelj

dr.sc. Ivan Peklić